இன்று இயல்புநிலைக்கு திரும்பியிருக்கும் தாவீது, நன்றாக கிட்டார் வாசிக்கிறான், பாடுகிறான். டிவோஷனல் பாடல்கள் கொண்ட ஆல்பம் ஒன்றை ஷூட் செய்ய வேண்டும் என்கிற குட்டி லட்சியமெல்லாம் வைத்திருக்கிறான். இரண்டு வாரத்திற்கு முன்புகூட எனக்கு ஃபோன் செய்து, தனக்குத் தெரிந்த ஒரு ஏழை நண்பனுக்கு எடிட்டிங் வேலை ஏதாவது இருந்தால் வாங்கித் தருமாறு என்னிடம் வேண்டுகோள் வைத்துப் பேசினான். உதவும் உள்ளத்துடன் அவன் ஃபோன் பேசியபிறகுதான், அவனைப் பற்றி நான் மறந்திருந்த சென்ற வருட ஞாபகங்களை வலைப்பதிவில் எழுதவேண்டும் என்று ஆசை வந்தது..! எழுதிவிட்டேன்...!